次韻趙表之久别相會於福唐見貽之什
作者：李彌遜
朝代：宋

paragraphs: 十年海南年，世味嘗欲徧。
昔爲擔板痴，今作繞指轉。
誰能濯我纓，人欲唾其面。
故人千里來，髙義動深眷。
問答不及已，驚我神髪變。
功名眼中花，日月弦上箭。
公今已超然，富貴非所願。
南遊訪知識，氣習要百煉。
授我不死術，老骨倘可健。
是身走空雷，當作如是見。